17/11/2011 | Administración LocalMunicipal
Mugardos
Ordenación e imposición da Ordenanza fiscal número 24, reguladora da taxa pola celebración de matrimonios civís

ORDENACIÓN E IMPOSICIÓN DE ORDENANZA FISCAL O Concello Pleno de Mugardos, en sesión celebrada o día 28 de outubro do ano 2011, aprobou provisionalmente a ordenación e imposición da ordenanza fiscal n.º 24. O expediente permanecerá exposto ao público, previo anuncio no Boletín Oficial da Provincia e no taboleiro de edictos da Corporación, nas oficinas municipais, sitas na Avda. de Galicia, 45, durante o prazo de trinta días hábiles, contados a partir do seguinte ó da súa publicación no citado Boletín Oficial, para os efectos de exáme e presentación de reclamacións ante o Pleno, segundo o disposto no artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ó remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. A tales efectos, e para o caso de que non sexa necesario acordó expreso de aprobación definitiva por darse a circunstancia descrita no apartado anterior, procédese á publicación do texto da ordenanza. Aos efectos previstos no apartado 4 do artigo 17 do R. D. lexislativo 2/2004, do 5 de marzo, procédese á publicación do texto íntegro da ordenanza e disposición final. ORDENANZA FISCAL N.º 24, REGULADORA DA TAXA POLA CELEBRACIÓN DE MATRIMONIOS CIVÍS ARTIGO 1. Fundamento e natureza. De conformidade co disposto no art.20 do RDL 2/2004 polo que se aproba o texto refundido da Lei reguladora da facendas locais, o Concello de Mugardos establece a taxa pola celebración de matrimonios civís. ARTIGO 2. Feito Impoñible.1. Será obxecto desta taxa o conxunto de servizos asociados as actuacións relativas á celebracións de matrimonios nas dependencias municipais do Concello de Mugardos, a utilizacións da instalación para a celebración e outras relacionadas coas anteriores.2. Non se inclúe nesta taxa nin a tramitación do expediente gobernativo previo ao matrimonio civil nin a expedición posterior do libro de familia. ARTIGO 3. Suxeito pasivo. Están obrigados ao pagamento da taxa regulada nesta ordenanza os beneficiarios/as do servizo, entendéndose por tales os contraentes, que quedan obrigados solidariamente. ARTIGO 4. Cotas tributarias. A cota pola prestación do servizo sinalada no artigo 2 da presente ordenanza ascende: a) Por cada matrimonio civil que se celebre de luns a venres non festivos 100,00 €. b) Por cada matrimonio civil que se celebre en sábado, domingo ou día festivo 175,00 €. ARTIGO 5. Reduccións das cotas. Cando calquera dos contraíntes estivera empadronado en Mugardos os suxeitos pasivos gozarán dunha reducción do 40% das cotas establecias no artigo anterior. ARTIGO 6. Obrigación do pagamento.1. A obrigación de pagamento da taxa regulada nesta ordenanza nace no momento no que se inicia a prestación do servizo, entendéndose por tal a presentación da solicitude no Rexistro Xeral do Concello.2. Os solicitantes do servizo están obrigados a presentar a pertinente declaración nos impresos habilitados para tal efecto pola Administración tributaria local e a realiza-lo ingreso da liquidación resultante na Tesourería municipal ou nas entidades bancarias debidamente autorizadas, o que se deberá acreditar tamén no momento de presenta-la correspondente solicitude. ARTIGO 7. Devolucións.1.–No suposto de que con posterioridade á presentación da solicitude, e antes da comunicación da fixación da data da cerimonia, os solicitantes desistisen do servizo solicitado, procederase á devolución de oficio do 75 por 100 do importe sinalado no artigo 4 desta ordenanza.2.–Cando por causas non imputables ós suxeitos pasivos, o servicio público non se preste, procederase á devolución do importe correspondiente. ARTIGO 8. Celebración.1.–A celebración de vodas civís estará supeditado aos actos propios do Concello. A Alcaldía, mediante resolución previo ditame da comisión informativa de Facenda aprobará o regulamento no que se disporá o calendario, o réxime de delegacións nos membros da Corporación, e demais extremos relativos á prestación do servizo. Disposición final. Esta ordenanza entrará en vigor ao día seguinte da súa publicación no Boletín Oficial da Provincia, comezará a aplicarse o 1 de xaneiro de 2012 e permanecerá vixente en tanto non se acorde a súa modificación ou derogación expresa. Mugardos, 7 de novembro de 2011. O ALCALDE Asdo. Xosé Fernández Barcia